钦定古今图书集成/明伦汇编/氏族典/第406卷 > 吕域
## 钦定古今图书集成/明伦汇编/氏族典/第406卷 > 吕域

按《元史吕域传》：“域字伯充，河内人。七世祖公绪，与宋
丞相公著为从昆弟。祖庭，金末避乱去乡里。父佑归
附，初隶兵籍，转徙北郡，复至关中，家焉。廉希宪宣抚
京兆，聘许衡教授生徒，域从衡学。至元十四年，授四
川行枢密院都事，以平定功，升奉训大夫、四川行省
左右司郎中。二十年，征为国子司业，以未终丧辞。三”
十年，改华州知州。劝农兴学，具有成效。仁宗即位，召
拜翰林侍读学士，未几致仕。延祐元年卒。谥文穆。子
三人：杲、果、桢，皆显仕。孙鲁，济宁路总管。